Carte Musique-ordningen skal lære unge folk å bli vant til å betale for musikk på nettet, det er i alle fall målsetning. (Foto: Istock.)

Gjør lovlig nedlasting gratis

Franske myndigheter skal gi pengestøtte til unge mellom 12 og 25 år for å lære dem å laste ned musikk lovlig fra nettet.

Aksel Edgar-Lund (Computerworld)

Oppdatert 14. oktober 2010

Artikkelen er over ni år gammel

Europakommisjonen har godkjent den franske Carte Musique-ordningen, som skal subsidiere lovlig musikknedlasting for unge mennesker, skriver PC Worlds nyhetstjeneste.

LES OGSÅ:Nerdekompis hjelper deg med pc-en

Musikk-kort for unge

Carte Musique-ordningen gir 25 euro (cirka 210 kroner) til franske innbyggere i alderen 12 til 25 år som de kan bruke til å betale for å laste ned musikk eller kjøpe musikkabonnementstjenester.

Unge folk kan kjøpe et kort til en verdi av 50 euro (420 kroner) for bare 25 euro fordi den franske stat vil betale mellomlegget. Det var først bekymring for om dette kunne stride mot EUs konkurranseregler, men Europakommisjonen har vedtatt at det ikke er tilfellet, og at initiativet ikke vil forstyrre markedet.

LES OGSÅ:Bare de beste Android-appene

Den franske regjering regner med å lansere ordningen «i løpet av de neste ukene», heter det i en uttalelse fra den franske kulturminister Frédéric Mitterand. Det er noe senere enn hva president Nicolas Sarkozy så for seg i en tale han holdt i januar, da han gikk ut og forespeilet utdeling av verdikuponger på 200 euro i midten av året.

Lovpriser initiativet

Den europeiske konkurransekommisjonæren Joaquin Almunia har lovpriset ordningen og dens målsetting.

- Vi ønsker velkommen initiativer fra medlemsland som søker å gjøre musikk på nettet mer tilgjengelig og til en lavere pris for forbrukerne gjennom lovlige distribusjonskanaler. Musikk på nettet er helt klart en pådriver for suksessen til internett og for økonomisk utvikling, sier Almunia.

LES OGSÅ:Vinteren kommer: skibriller med GPS og LCD-skjerm

Carte Musique-ordningen skal forsøke å begrense ulovlig nedlasting ved å få unge mennesker inn i en vane med å betale for musikk på nettet gjennom lovlige kanaler. Kortene er begrenset til ett per person per år, og den franske regjeringen regner med å selge en million kort hvert år.

Ordningen krever at de som driver musikknettstedene er med på å tilby musikk til redusert pris, forlenge abonnementsperioden, eller bidrar til kostnaden med å reklamere for kortene.

LES OGSÅ:Film- og platebransjen i spektakulær nettkrig

Publisert: 14.10.10 kl. 20:39 Oppdatert: 14.10.10 kl. 23:35

Mer om Data